Борисов Геннадий Владимирович

Геннадий Владимирович Борисов (1962, Краматорск, Украина ССР çур.) — телескопсен  конструкторĕ, Крымра пурăнакан украин, раççей хăй тĕллĕ ĕçлекен астрономĕ. Пĕрремĕш паллă, халĕ 2I/Borisov ят панă çăлтăрсем хушшинче çӳрекен кометăна, уçнă.

 Биографи 
Краматорск хулинче çуралса ӳснĕ. Шкулта вĕреннĕ чухнех астрономи кĕтесне çӳренĕ. 1989 çулта МПУ физика факультетĕнче аслă пĕлӳ илнĕГеннадий Борисов. Крым лабораторинче инженер вырăнĕнче ĕçлет.

Борисов ĕçрен пушаннă вăхăтра астрономипе Крым çурутравĕнче Научный поçолăкĕнче хăйĕн MARGO обсерваторинче тăрмашать. 2013 - 2017 çулсенче вăл 7 кометаJPL Small-Body Database Browser тата темиçе Çĕр таврашĕнчи объект, вĕсен хушшинче , шыраса тупнă. Çак объектсене Борисов хăйех шутласа хатĕрленĕ телескопсемпе — GENON (2 кометă) тата GENON Max (5 кометă) — çĕрлехи тӳпене сăнаса тупнă. Борисов 2014 çулта C/2013 N4 тата C/2013 V2 кометăсене Эдгар Уилсонăн 2 чыславне тивĕçнĕ.

2019 çулăн пуçламăшĕнче Геннадий Борисов хăйне валли çĕнĕрен 0,65-метр диаметрлă телескоп туса хатĕрленĕ. 2019 çулта çурлан 30-мĕшĕнче, çак телескопа тӳпене тĕллесе  çăлтăрсем хушшинчи 2I/Borisov кометăна пĕрремĕш уçнă, вăл Хĕвел системинчи иккĕмĕш çăлтăрсем хушшинчи объект шутланать.

Геннадий Борисов 2I/Borisov кометăна тупса уçнине Клайд Томбо Плутона уçнипе танлаштараççĕ. Томбо астроном-профессионал пулман, çаплах хăйех телескопсене ăсталанă, çапах та Плутона вăл хăйĕн телескопĕпе мар, Лоуэллри обсерваторинчи астрографпа усă курса тупнă.

 Тупса уçнисем 
Геннадий Борисов 8 кометăна тупса уçнă:
 08.07.2013 — вăрăм тапхăрлă C/2013 N4 (Borisov);
 06.11.2013 — гиперболаллă C/2013 V2 (Borisov),
 22.08.2014 — C/2014 Q3 (Borisov),
 05.09.2014 — парабола-çумлă C/2014 R1 (Borisov),
 23.02.2015 — вăрăм тапхăрлă C/2015 D4 (Borisov),
 11.09.2016 — вăрăм тапхăрлă C/2016 R3 (Borisov),
 01.03.2017 — гиперболаллă C/2017 E1 (Borisov),
 30.08.2019 — гиперболаллă çăлтăрсем хушшинчи 2I/Borisov.

Çаплах  астероида уçнă.

 Асăрхавсем 
Комментарисем

Çăлкуçсем

 Каçăсем 


Категори:Кометăсене пĕрремĕш уçакансем
Категори:Пайăр çынсем:Крым
Категори:МПУ физика факультетĕнче вĕренсе тухнисем
Категори:Астрономсем, алфавитпа
Категори:Раççей астрономĕсем
Категори:Украина астрономĕсем